CELEX: 32014D0447
Language: hu
Date: 2014-07-09 00:00:00
Title: A Tanács 2014/447/KKBP határozata ( 2014. július 9. ) az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról

10.7.2014   
            
            
               HU
            
            
               Az Európai Unió Hivatalos Lapja
            
            
               L 201/28
            
         A TANÁCS 2014/447/KKBP HATÁROZATA
   (2014. július 9.)
   az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, valamint 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A Tanács 2013. július 3-án elfogadta az Európai Unió palesztin területeken folytatott rendőri missziójáról (EUPOL COPPS) szóló 2013/354/KKBP határozatot (1), amely 2013. július 1-jétől meghosszabbította az EUPOL COPPS megbízatását. Az említett határozat 2014. június 30-án hatályát veszti. A határozatban szereplő pénzügyi referenciaösszeg a 2013. július 1-jétől2014. június 30-ig tartó időszakot fedezi.
            
         
               (2)
            
            
               Az EUPOL COPPS megbízatását további tizenkét hónappal – 2015. június 30-ig – meg kell hosszabbítani.
            
         
               (3)
            
            
               A 2013/354/KKBP határozatot módosítani kell a pénzügyi referenciával fedezett időszak ennek megfelelő meghosszabbítása érdekében.
            
         
               (4)
            
            
               Az EUPOL COPPS végrehajtására olyan helyzetben kerül sor, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzései elérését,
            
         ELFOGADTA EZT A HATÁROZATOT:
   1. cikk
   A 2013/354/KKBP tanácsi határozat a következőképpen módosul:
   
               1.
            
            
               A 2. cikk helyébe a következő szöveg lép:
               „2. cikk
               Megbízatás
               Az EUPOL COPPS hozzájárul a legjobb nemzetközi gyakorlatnak megfelelő, hatékony és fenntartható, palesztin irányítással működő rendőrségi struktúrák és a szélesebb körre kiterjedő büntető igazságszolgáltatási rendelkezések kialakításához, az uniós intézményépítő programokkal, valamint a biztonsági ágazat és a büntető igazságszolgáltatási reform tágabb összefüggésében tett egyéb nemzetközi erőfeszítésekkel együttműködésben.
               Ennek érdekében az EUPOL COPPS:
               
                           —
                        
                        
                           a biztonsági ágazati stratégiával összhangban támogatja a palesztin polgári rendőrséget a palesztin polgári rendőrségre vonatkozó stratégiai terv végrehajtásában, különösen a körzeti, főparancsnoksági és minisztériumi szinten dolgozó magas beosztású tisztviselők számára tanácsadást és iránymutatást nyújtva,
                        
                     
                           —
                        
                        
                           a büntető igazságszolgáltatási intézmények és a palesztin ügyvédi kamara számára – minisztériumi szinten is – tanácsadást és iránymutatást nyújtva segíti az igazságügyi ágazati stratégia és az ehhez kapcsolódó különböző intézményi tervek végrehajtását,
                        
                     
                           —
                        
                        
                           adott esetben koordinációt, támogatást és tanácsadást biztosít az Unió, a tagállamok és a harmadik államok által a palesztin polgári rendőrséghez és a büntető igazságszolgáltatási intézményekhez kapcsolódóan nyújtott segítség és végrehajtott projektek tekintetében, valamint meghatározza és végrehajtja saját projektjeit az EUPOL COPPS-hoz kapcsolható területeken, valamint célkitűzéseinek teljesítése érdekében.”.
                        
                     
         
               2.
            
            
               A 11. cikk (5) bekezdésének helyébe a következő szöveg lép:
               „(5)   A misszióvezető az 2013/488/EU tanácsi határozattal (2) összhangban biztosítja az EU-minősített adatok védelmét
               
                  (2)  A Tanács 2013. szeptember 23-i 2013/488/EU határozata az EU-minősített adatok védelmét szolgáló biztonsági szabályokról (HL L 274., 2013.10.15., 1. o.).”"
						
            
         
               3.
            
            
               A szöveg a következő cikkel egészül ki:
               „11a. cikk
               Jogi rendelkezések
               Az EUPOL COPPS az e határozat végrehajtása érdekében szolgáltatásokat és árukat szerezhet be, szerződéseket és igazgatási megállapodásokat köthet, személyzetet alkalmazhat, bankszámlát tarthat fenn, vagyoni eszközöket szerezhet és idegeníthet el, teljesítheti a fizetési kötelezettségeit, valamint eljárhat bíróság előtt.”
            
         
               4.
            
            
               A 12. cikk helyébe a következő szöveg lép:
               „12. cikk
               Pénzügyi rendelkezések
               (1)   Az EUPOL COPPS misszióval járó kiadások fedezésére szánt pénzügyi referenciaösszeg a 2013. július 1-jétől2014. június 30-ig terjedő időszakra 9 570 000 EUR.
               Az EUPOL COPPS misszióval járó kiadások fedezésére szánt pénzügyi referenciaösszeg a 2014. július 1-jétől2015. június 30-ig terjedő időszakra 9 820 000 EUR.
               (2)   Valamennyi kiadást az Európai Unió általános költségvetésére alkalmazandó eljárásoknak és szabályoknak megfelelően kell kezelni. Harmadik államok állampolgárai is pályázhatnak szerződéskötésre. Az EUPOL COPPS a Bizottság jóváhagyásával technikai megállapodásokat köthet tagállamokkal, a fogadó felekkel, részt vevő harmadik államokkal és egyéb nemzetközi szereplőkkel a felszereléseknek, szolgáltatásoknak és helyiségeknek az EUPOL COPPS számára való beszerzését illetően.
               (3)   Az EUPOL COPPS felel a költségvetésének végrehajtásáért. E célból az EUPOL COPPS megállapodást ír alá a Bizottsággal.
               (4)   2014. július 1-jétől kezdődően az EUPOL COPPS felel a megbízatás végrehajtásából fakadó valamennyi követelésért és kötelezettségért, kivéve a misszióvezető súlyos kötelességszegésével kapcsolatos követeléseket, amelyekért őt terheli a felelősség.
               (5)   A pénzügyi rendelkezések végrehajtása nem érinti a 4., 5. és 6. cikkben meghatározott parancsnoki láncot, valamint az EUPOL COPPS operatív követelményeit, beleértve a felszerelés kompatibilitását és a csapatok interoperabilitását is.
               (6)   A kiadások 2014. július 9-től számolhatók el.”.
            
         
               5.
            
            
               A 13. cikk (1) és (2) bekezdésében a „2011/292/EU határozatnak” szövegrész helyébe a „2013/488/EU határozatnak” szövegrész lép.
            
         2. cikk
   Ez a határozat az elfogadásának napján lép hatályba.
   Ezt a határozatot 2014. július 1-jétől kell alkalmazni.
   
      Kelt Brüsszelben, 2014. július 9-én.
      
         
            a Tanács részéről
         
         
            az elnök
         
         S. GOZI
      
   
   
      (1)  A Tanács 2013. július 3-i 2013/354/KKBP határozata az Európai Unió palesztin területeken folytatott rendőri missziójáról (EUPOL COPPS) (HL L 185., 2013.7.4., 12. o.).